ועדת החוקה, חוק ומשפט, כנסת 15, פרוטוקול מספר 223, 2000-12-06 09:00

אמנון רובינשטיין: בוקר טוב.

אמנון רובינשטיין: אני פותח את הישיבה הראשונה של ועדת החוקה, חוק ומשפט.

אמנון רובינשטיין: אנחנו עוסקים בהכנה לקריאה שנייה ושלישית של הצעת חוק הבחירות (דרכי תעמולה) (תיקון מס' 17) (פרסום חוצות), שכבר דנו בו בכמה ישיבות.

אמנון רובינשטיין: הצעת החוק של חבר הכנסת מאיר שטרית.

אמנון רובינשטיין: חבר הכנסת שטרית, יש לך מה לומר בעניין הזה?

מאיר שטרית: כפי ששמעתי בדיון, הצעת החוק סך הכול מקובלת על רוב חברי הכנסת.

מאיר שטרית: הדבר היחיד שהייתי מתקן בהצעת החוק הזאת - פה כתוב שהמגבלה לגבי מפרסם תהיה שכל מפלגה לא תקבל יותר מ-15% ממתקני השילוט ברשות, לדעתי צריך להוסיף סעיף נוסף שיאמר, שבבחירות לרשויות מקומיות - - -

יהודית נאות: זה לא חל על זה.

סיגל קוגוט: לא קיבלת את הנוסח ששלחתי?

מאיר שטרית: אני לא קיבלתי את הנוסח.

תמי ?????: העברתי את הנוסח לעוזרת הפרלמנטרית שלך ביום שני.

אמנון רובינשטיין: חבר הכנסת שטרית, אתה תקרא את הנוסח, ובינתיים יש שאלה ליהודית נאות.

יהודית נאות: חציה של הצעת החוק שלי עוסק בפרסום חוצות, הצעת החוק עברה קריאה טרומית, וקיבלנו אישור מוועדת הכנסת לאחד.

דורית ואג: אי-אפשר לפצל הצעה טרומית, חצי ממנה לאחד עם חבר הכנסת שטרית וחצי להביא בנפרד.

יהודית נאות: מי אמר?

דורית ואג: אני לא מכירה בתקנון פרוצדורה של פיצול הצעת חוק אחרי קריאה טרומית, פיצול יש רק אחרי קריאה ראשונה.

דורית ואג: אני הבנתי ממך, אולי הבנתי לא נכון, שאת, בחלק שזהה להצעה של חבר הכנסת שטרית עוזבת, כי זה כבר עובר בהצעה של חבר הכנסת שטרית וזה מתקדם יותר, ובשלך אנחנו עושים את כל השאר.

יהודית נאות: הבנת לא נכון.

דורית ואג: בכל מקרה אין דרך לפצל.

יהודית נאות: ישבתי בשקט ולא עשיתי כלום.

יהודית נאות: אם הייתי יודעת, הייתי לוחצת בטיפול.

אמנון רובינשטיין: סיגל קוגוט תקראי את הסעיף שמשנים.

סיגל קוגוט: במקום "בכפוף", בכל מיני סעיפים, אנחנו מוסיפים את 10ב(א): "על אף האמור בסעיפים 6, 9, 10(א) ו-10א תותר תעמולת בחירות באמצעות מתקן פרסום חוצות כמפורט בסעיף זה".

סיגל קוגוט: 10ב(ב) "בסעיף זה - 'חבילת פרסום' - מספר מתקני פרסום חוצות המשווקים יחד על-ידי מפרסם כקבוצה אחת; 'מתקן פרסום חוצות' - מיתקן נייח או נייד המשמש להגת מסרים פרסומיים מתחלפים בחוצות, המותקן ומופעל על-ידי משווק פרסום בהסכמת הרשות המקומית אשר בתחומה הוא מוצג".

סיגל קוגוט: כאן אנחנו משנים: כתבנו "בהיתר רשות הרישוי מכוח פקודת התעבורה", אבל הסתבר לנו, שלא צריך כל היתר היום.

סיגל קוגוט: פעם היה צריך היתר.

סיגל קוגוט: אנחנו נכתוב שזה כולל גם פרסום על אוטובוסים, ואחר כך נשמע את עמדת משרד התחבורה.

אמנון רובינשטיין: אנחנו נצביע על העיקרון, ואת תנסחי את זה.

אני ממשיכה לקרוא: "'מפלגה'" - כאן שיניתי, כי אני מוסיפה גם בחירות מיוחדות - "מפלגה או רשימת מועמדים בבחירות לכנסת ולראש הממשלה או לרשות מקומית, מפלגה שמועמד מטעמה מועמד בבחירות מיוחדות לראש הממשלה או מועמד בבחירות מיוחדות לראש רשות מקומית.

אני ממשיכה לקרוא: " בנוסח הקודם זה לא חל על בחירות מיוחדות.

אני ממשיכה לקרוא: "'תקופת הבחירות', בבחירות לכנסת ולראש הממשלה - תקופה שתחילתה 90 ימים לפני יום הבחירות; בבחירות לרשות מקומית או בבחירות מיוחדות לראש רשות מקומית - תקופה שתחילתה ביום הגשת רשימות המועמדים לפי סעיף 35(ח) לחוק הרשויות המקומיות (בחירות), התשכ"ה-1965 או ביום הגשת הצעת המועמד לפי העניין; בבחירות מיוחדות לראש הממשלה שבוע לאחר שנוצרה העילה לבחירות מיוחדות.

אני ממשיכה לקרוא: "

אהוד שיל"ת: מה ההבדל בין 90 יום בכנסת לבין הגשת רשימת מועמדים ברשויות, הרי תעמולה ברשויות מתחילה לפני.

סיגל קוגוט: ההבדל הוא, כפי שכתוב בדברי ההסבר, שמאחר והתעמולה נעשית רק על-ידי מפלגה, בכנסת תמיד יש מפלגות, אבל ברשויות מקומיות לא נחייב אנשים לרשום מפלגה כדי לעשות תעמולה, ולכן הרשימות נוצרות, ויודעים מי האנשים שמתמודדים ביום הגשת הרשימות.

מאיר שטרית: הוא שואל על העיתוי.

סיגל קוגוט: כי רק אז אני יודעת מי המתמודדים.

אהוד שיל"ת: אז את יודעת פורמלית.

סיגל קוגוט: לפני זה אין שום מגבלה.

אמנון רובינשטיין: לפני זה, זה פרסום חופשי.

אמנון רובינשטיין: זה אותו דבר אצל יהודית נאות.

סיגל קוגוט: אלה רעיונות דומים.

יהודית נאות: כרגע אני שומעת שלא מאחדים.

מאיר שטרית: אני אגיד שהרעיונות האלה נלקחו מהצעת החוק שלך.

אמנון רובינשטיין: נחזור ונדון בזה אחר כך.

מאיר שטרית: אפשר לקבוע 30%, כי יש המון רשויות שבהם יש רק שלושה שלטים.

מאיר שטרית: אם קובעים פחות מ-30%, אי-אפשר לקבל דבר.

מאיר שטרית: בבחירות חוזרות יש רק שני מועמדים.

סיגל קוגוט: כן, אבל יש גם חברות שמפרסמות.

יהודית נאות: משווק פרסום רוצה להשאיר לעצמו משהו למישהו שהוא קבוע אצלו.

מאיר שטרית: אני לא מכריח אותו, זו החלטה שלו, אבל אם אני, כמפלגה, רוצה לפרסם, מותר לי עד 50%.

מאיר שטרית: אם יש שני שלטים ביישוב שלי, אני אוכל לקבל שלט אחד.

אמנון רובינשטיין: אנחנו נקבע 30%.

אמנון רובינשטיין: יש יישובים קטנים, יש יישובים שיש להם רק מתקן פרסום אחד.

אני ממשיכה לקרוא: "(ד) משווק פרסום המבקש להקצות מתקני פרסום חוצות לתעמולת בחירות, או שהקצה מתקנים כאמור, ימסור הודעות למבקר המדינה כלהלן: (1) לפני תחילת השיווק של חבילות פרסום - הודעה שתכלול את הפרטים האלה: (א) מספרם ומיקומם של כל מתקני פרסום החוצות אשר מופעלים על-ידי משווק הפרסום במועד מתן ההודעה" - בהצעת החוק היה כתוב גם 'ובשלושת החודשים שקדמו לה' - "בשטח המדינה כולה או ברשות מקומית מסוימת לפי העניין" - אם זה בחירות רק ברשות מקומית, לא צריך שהוא יפרסם על שטח המדינה כולה - "פירוט חבילות הפרסום המוצעות לשיווק, לרבות מספרם ומיקומם של מתקני פרסום החוצות המרכיבים כל חבילה".

אני הוספתי: "(2) לא יאוחר מ-90 ימים לאחר הבחירות - הודעה שתכלול את הפירוט של תעמולת הבחירות שפורסמה על-ידו, לרבות זהות המזמין, זהות המממן ופרטי העסקה.

אני הוספתי: " "(ה) משווק הפרסום ישלח העתק מההודעה לפי סעיף קטן (ד)(1) לוועדת הבחירות המרכזית לעיון כל דורש.

אני הוספתי: " "(ו) בתקופה שאינה תקופת הבחירות כהגדרת בסעיף קטן (ב) לא יחולו לעניין פרסום תעמולת בחירות באמצעות השימוש במתקן פרסום חוצות האיסורים וההגבלות שבסעיף זה ובסעיפים 6, 9, 10 ו-10א.

אני הוספתי: "

אמנון רובינשטיין: יש הערות לנוסח הזה?

ישעיהו רונן: אני ממשרד התחבורה.

יהודית נאות: אתה מוזמן לסעיף הבא.

ישעיהו רונן: שמעתי כאן גם על פרסום חוצות באמצעים ניידים.

מאיר שטרית: מה אכפת לך?

מאיר שטרית: אם רוצים לפרסם על אוטובוסים, שיהיה על אוטובוסים.

מאיר שטרית: למה זה מעניין אותך?

אמנון רובינשטיין: מה זה נוגע למשרד התחבורה אם על האוטובוסים יש שלט של חברה מסחרית או של מפלגה?

ישעיהו רונן: אני מודאג מן ההיבט של המסר המתחלף.

ישעיהו רונן: אני מסכים אתכם שעל אוטובוס יכול להיות סטיקר כזה או סטיקר אחר.

ישעיהו רונן: פה שמעתי את המילים "מסר מתחלף", ואני מבין שזה משהו שמתחלף תוך כדי נסיעה.

יהודית נאות: לא, מסר מתחלף, שפעם יש פרסום של קוקה קולה ופעם מאיר שטרית לראשות יבנה.

סיגל קוגוט: נשפץ את ההגדרה שזה לא יובן כך.

מאיר שטרית: האם לא כדאי להכניס סעיף ענישה?

סיגל קוגוט: ענישה יש בחוק עצמו.

אמנון רובינשטיין: מי בעד העברת הצעת החוק לקריאה שנייה ושלישית?

אמנון רובינשטיין: בעד אישור ההצעה - 4 נגד - אין נמנעים - אין אושר להעביר את הצעת חוק הבחירות (דרכי תעמולה) (תיקון מס' 17) (פרסום חוצות), התשס"א-2000,

אמנון רובינשטיין: לקריאה שנייה ושלישית, לפי הנוסח של משרד המשפטים מתאריך 3 בדצמבר 2000.

אמנון רובינשטיין: אני רוצה לדעת איך משלבים את יהודית נאות בעניין הזה?

יהודית נאות: אי-אפשר.

מאיר שטרית: אם אפשר היה, הייתי משלב.

מאיר שטרית: אני מוכן, כשאני אציג את הצעת החוק, להגיד שחלק מהרעיונות שהוצגו פה נלקחו מתוך הצעת החוק של יהודית נאות.

יהודית נאות: לא, תודה.

מאיר שטרית: אני אעשה זאת בעונג רב.

מאיר שטרית: שנית, תרשמי הסתייגות לדבר.

יהודית נאות: למה שאני אעכב אותך?

יהודית נאות: אני יכולה לדבר כל היום אם אני רוצה.

אמנון רובינשטיין: רבותי, אני פונה לאנשי ועדת הבחירות המרכזית, לאנשי משרד הפנים, שלא בטובתי נקלעתי לתקופת בחירות באיטליה, בעבר היה ידוע שכל מערכת בחירות היתה מזהמת את רשות הרבים כמו בארץ.

מאיר שטרית: מה עם ענישה?

אמנון רובינשטיין: בישיבה הבאה תהיה לנו הצעת חוק בנושא הזה של יהודית נאות, של אברהם פורז ושלי.

אמנון רובינשטיין: כשהייתי באיטליה לאחרונה, שהיה לה שם כל כך גרוע, בכל עיר יש לוחות אך ורק לבחירות של הרשות המקומית.

אמנון רובינשטיין: בבחירות לפרלמנט, הרשות המקומית מציבה מאות לוחות כאלה.

אמנון רובינשטיין: הם אמרו שזה על חשבון הרשות המקומית.

אמנון רובינשטיין: למה שלא נעשה זאת?

יהודית נאות: זה קיים היום בחוק.

אהוד שיל"ת: עושים את זה.

סיגל קוגוט: אפשר להוסיף סעיף, שלקראת הבחירות הם צריכים להקצות לוחות.

תמי אדרי: כתוב במפורש, שתולים את פרסומי התעמולה בלוחות מודעות שייעדה הרשות המקומית דרך קבע.

אמנון רובינשטיין: לא עושים זאת.

יהודית נאות: ודאי שעושים זאת.

מאיר שטרית: המפלגות הגדולות, בכל מערכת בחירות, קונות אלפים של לוחות מודעות, מסכמים עם הרשות המקומית, מציבים אותם לפני הבחירות ומורידים אותם אחרי הבחירות.

אמנון רובינשטיין: אנחנו מסירים את המגבלות גם מהמודעות הרגילות.

תמי אדרי: סעיף 10(4) בחוק הבחירות (דרכי תעמולה) מדבר על זה.

אהוד שיל"ת: החוק קובע שמודעות יודבקו רק על לוחות מודעות שהרשות המקומית ייעדה לצורך זה, וברשויות המקומיות, לבד מהלוחות הקבועים, מתקינים לוחות מודעות מיוחדים ומקצים אותם לרשימות.

אמנון רובינשטיין: אני מבקש שבעת ובעונה אחת עם הצעת החוק החשובה של מאיר שטרית נדון בעניין של הסרת ההגבלות.

אמנון רובינשטיין: כעת להסתייגויות.

דורית ואג: המסתייגים הוזמנו לישיבה.

אמנון רובינשטיין: יש הסתייגות של חברי הכנסת ברכה, מח'ול וגוז'נסקי, שהמחיר במתקני חוצות ייקבע בתיאום עם ועדת הבחירות המרכזית.

סיגל קוגוט: כתוב "ימסור הודעה על המחיר", אבל לא כתוב שהוא צריך להתייעץ לגבי המחיר.

מאיר שטרית: זה שוק חופשי.

יהודית נאות: אני נגד שהיועץ המשפטי לממשלה יהיה עסוק גם במחירים - - -

סיגל קוגוט: במקום ועדת הבחירות המרכזית.

יהודית נאות: גם לא, זה שופט עליון.

אמנון רובינשטיין: חבר הכנסת שטרית, מה דעתך?

מאיר שטרית: אני מתנגד.

מאיר שטרית: זה שוק חופשי.

יהודית נאות: יחליטו גם כמה עולה חולצה לפעילים?

יהודית נאות: בשום אופן לא.

אמנון רובינשטיין: אנחנו נאפשר להם להגיש הסתייגות.

אמנון רובינשטיין: יש הסתייגות של חבר הכנסת פרוש.

סיגל קוגוט: אני לא יכולה לדאוג לשוויון באינטרנט.

אמנון רובינשטיין: אנחנו לא מקבלים את זה, ונאפשר לו הסתייגות.

אמנון רובינשטיין: שלמה שהם, מה ההצעה שלך לגבי איחוד של הצעות החוק?

שלמה שהם: הצעת החוק של יהודית נאות עברה בקריאה טרומית והצעת החוק של מאיר שטרית עברה בקריאה ראשונה.

שלמה שהם: בסעיף 122 לתקנון הכנסת כתוב: "עברה הצעת חוק בדיון מוקדם ולאחר מכן עברה הצעת חוק זהה או דומה בעיקרה בקריאה ראשונה...", רשאית הוועדה לאחד את ההצעות ולהעביר את הטרומית, בדילוג לראשונה, ולצרף את ההצעות.

שלמה שהם: אפשר לפצל את ההצעה של יהודית נאות.

דורית ואג: אפשר לפצל הצעת חוק בקריאה טרומית?

שלמה שהם: אי-אפשר.

דורית ואג: אני מציעה הצעה אחרת.

דורית ואג: כל ההצעה שלך, יהודית נאות, של דרכי תעמולה, עברה קריאה טרומית, חצי ממנה קשור לדרכי תעמולה, וחצי השני זה דברים אחרים.

דורית ואג: שלמה שהם יגיד אם עדיין אפשר למזג את ההצעות.

מאיר שטרית: אני מפחד שהכנסת תתפזר מחר בבוקר.

דורית ואג: אפשר למזג את כל ההצעה, כולל עניין השכול.

יהודית נאות: אל תציעי לי הצעות כאלה, כי אני בהכנה לקראת קריאה ראשונה והוא לפני סיום של שנייה ושלישית.

יהודית נאות: צריך להיות כאן הוגנים.

יהודית נאות: הוא עובד על ההצעה שתי קדנציות.

אמנון רובינשטיין: תודה.

אמנון רובינשטיין: הישיבה נעולה.